Saliyané kanggo nyimpen wayang kira-kira cacah 200 iji, kothak uga kanggo perangkat pagelaran liyané antarané kelir, cempala, lan kepyak. Ing sajeroning kothak uga ana kang karan eblek. Eblek iku dagawé saka nam-naman pring sing ukurane luwih cilik saka kothak. Eblek racaké dibungkus nganggo kain sing warnané abang utawa ireng. Gunane eblek iki ora liya kanggo matesi tumpukan wayang siji lan sijiné.